KOMISIA DOPRAVY
Miestneho zastupiteľstva Mestskej časti Bratislava - Ružinov
Zápisnica
zo zasadnutia Komisie dopravy zo dňa 19.februára 2018
Prítomní:
Ing. Peter Hrapko, predseda komisie
Ing. Vladimír Sloboda, člen komisie
Mgr. Jozef Matúšek, člen komisie
JUDr. Martin Vojtašovič, člen komisie
Dr. Vladimír Košinár, člen komisie z radov obyvateľov
Dr. Pavol  Jusko, podpredseda komisie – prítomný od bodu Rôzne

Neprítomný:
MVDr. Marián Gajdoš, člen komisie

Hostia:
Mgr. Alexandra Szökeová, vedúca odboru územného plánu, regionálneho rozvoja a dopravy,
Ing. Ladislav Illa, referent dopravy 

Program
1.	Návrh rokovacieho poriadku Komisie dopravy
2.	Návrh termínov zasadnutí Komisie dopravy na rok 2018
3.	Návrh rekonštrukcií komunikácií a chodníkov na rok 2018
4.	Návrhy priorít pre parkovaciu politiku
5.	Rôzne

K bodu č. 1
Návrh rokovacieho poriadku Komisie dopravy
Predseda komisie predložil Návrh rokovacieho poriadku, prítomní členovia komisie predniesli svoje pripomienky a dohodli sa na úprave Návrhu. 
Komisia dopravy schvalila rokovací poriadok. 
Schválený rokovací poriadok bol zaslaný všetkým členom komisie mailom dňa 19.02.2018.   

Hlasovanie: Prítomní: 5       Za:	5

K bodu č. 2
Návrh termínov zasadnutí Komisie dopravy na rok 2018
Členovia komisie schválili plán zasadnutí Komisie dopravy na rok 2018. Termíny zasadnutí sú uvedené v prílohe zápisnice. 

Hlasovanie: Prítomní: 5         Za:	5

K bodu č. 3
Návrh rekonštrukcií komunikácií a chodníkov na rok 2018
Vedúca odboru územného plánu, regionálneho rozvoja a dopravy predstavila návrh na rekonštrukciu komunikácií a chodníkov na rok 2018. Komisia územného plánu, životného prostredia a dopravy na svojom zasadnutí dňa 29.01.2018 už schválila časť komunikácií a chodníkov na rekonštrukciu na rok 2018 v hodnote cca 650 000 €. Komisia dopravy rokovala o  návrhu ďaľších komunikácií a chodníkov v súlade so schváleným rozpočtom mestskej časti na rok 2018 (do hodnoty cca 1 300 000 €). 

Podpredseda komisie Dr. Jusko doručil mailom svoju požiadavku na zaradenie komunikácií vedených v materiály pod poradovým číslo 4 a 16, t.j. komunikácie Poludníkova a Radarová do zoznamu rekonštrukcií pre r. 2018. Prítomní členovia komisie hlasovali o návrhu Dr. Juska.

Hlasovanie: Prítomní: 5         Za:	0             Proti: 3                                Zdržal sa: 2
Návrh nebol prijatý. 

Komisia dopravy súhlasí s predloženým návrhom Odboru územného plánu, regionálneho rozvoja a dopravy na rekonštrukciu komunikácií a chodníkov na rok 2018. 

Hlasovanie: Prítomní: 5         Za:	5            

K bodu č. 4
Návrhy priorít pre parkovaciu politiku
Prítomní členovia komisie diskutovali o spracovaných prieskumoch statickej dopravy. Predseda komisie Ing. Hrapko informoval o postupoch Magistrátu hlavného mesta SR Bratislavy vo veci prípravy aktualizovaného VZN o dočasnom parkovaní motorových vozidiel a pripravovanej zmene štatútu hlavného mesta SR Bratislavy. 

Komisia dopravy žiada miestny úrad o analýzu možnosti vyriešenia nevysporiadaných  dopravných stavieb, ku ktorým sa nezachovala projektová dokumentácia, podľa § 104 stavebného zákona 
a) pre dopravné stavby na pozemkoch vo vlastníctve obce,
b) pre dopravné stavby na pozemkoch iných vlastníkov.

Hlasovanie: Prítomní: 5         Za:	5            

K bodu č. 5
Rôzne
Dr. Jusko sa pripojil k rokovaniu komisie na bod Rôzne, informoval členov komisie, že nesúhlasí s prijatým uznesením k bodu č. 3 Návrh rekonštrukcií komunikácií a chodníkov na rok 2018.

Predseda komisie: P. Hrapko v.r.

Zapísal: A. Szökeová

Príloha:

Termíny na zasadnutie Komisie dopravy pre rok 2018	 	 	 	
 	 	 	 	
Por. číslo	Termín	Hod.	Deň	
1	6.2.2018	16:00	pondelok	
2	19.02.2018	16:00	pondelok	
3	12.03.2018	16:00	pondelok	
5	16.04.2018	16:00	pondelok	
6	07.05.2018	16:00	pondelok	
7	11.06.2018	16:00	pondelok	
8	02.07.2018	16:00	pondelok	
9	21.08.2018	16:00	utorok	
10	10.09.2018	16:00	pondelok	
11	15.10.2018	16:00	pondelok